nibzard/narodne-novine-full-text-markdown huggingface dataset:
## Odluka o raspisivanju izbora za članove Županijske skupštine Primorsko-goranske županije

### NN 115/1997 (30.10.1997.), Odluka o raspisivanju izbora za članove Županijske skupštine Primorsko-goranske županije

# **VLADA REPUBLIKE HRVATSKE**

**1732**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 2. Zakona o izborima članova predstavničkih tijela jedinica lokalne
samouprave i jedinica lokalne uprave i samouprave ("Narodne novine", br.
90/92, 69/95 i 59/96), Vlada Republike Hrvatske je na sjednici održanoj
30. listopada 1997. godine, donijela

## **ODLUKU**

### **O RASPISIVANJU IZBORA ZA ČLANOVE ŽUPANIJSKE SKUPŠTINE PRIMORSKO-GORANSKE ŽUPANIJE**

I.

Raspisuju se izbori za članove Županijske skupštine Primorsko-goranske
županije.

II.

Za dan provedbe izbora određuje se 30. studenoga 1997. godine.

III.

Ova Odluka stupa na snagu danom objave u "Narodnim novinama".

Klasa: 013-01/97-01/02
Urbroj: 5030107-97-3
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 115/1997-1732
## Odluka o raspisivanju izbora za članove gradskih vijeća gradova: Vis, Orahovica, Makarska i Pregrada, te za članove općinskih vijeća: Civljane, Jelenje, Viškovo, Tučepi, Lanišće, Lastovo, Gradac, Nerežišća i Vinodolska općina

### NN 115/1997 (30.10.1997.), Odluka o raspisivanju izbora za članove gradskih vijeća gradova: Vis, Orahovica, Makarska i Pregrada, te za članove općinskih vijeća: Civljane, Jelenje, Viškovo, Tučepi, Lanišće, Lastovo, Gradac, Nerežišća i Vinodolska općina

# **VLADA REPUBLIKE HRVATSKE**

**1733**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 2. Zakona o izborima članova predstavničkih tijela jedinica lokalne
samouprave i jedinica lokalne uprave i samouprave ("Narodne novine", br.
90/92, 69/95 i 59/96), Vlada Republike Hrvatske je na sjednici održanoj
30. listopada 1997. godine, donijela

## **ODLUKU**

### **O RASPISIVANJU IZBORA ZA ČLANOVE GRADSKIH VIJEĆA GRADOVA: VIS, ORAHOVICA, MAKARSKA i PREGRADA, TE ZA ČLANOVE OPĆINSKIH VIJEĆA OPĆINA: CIVLJANE, JELENJE, VIŠKOVO, TUČEPI, LANIŠĆE, LASTOVO, GRADAC, NEREŽIŠĆA i VINODOLSKA OPĆINA**

I.

Raspisuju se izbori za članove gradskih vijeća gradova: Vis, Orahovica,
Makarska i Pregrada, te za članove općinskih vijeća općina: Civljane, Jelenje,
Viškovo, Tučepi, Lanišće, Lastovo, Gradac, Nerežišća i Vinodolska općina.

II.

Za dan provedbe izbora određuje se 30. studenoga 1997. godine.

III.

Ova Odluka stupa na snagu danom objave u "Narodnim novinama".

Klasa: 013-01/97-01/02
Urbroj: 5030107-97-1
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 115/1997-1733
## Obvezatne upute OLS I

### NN 116/1997 (31.10.1997.), Obvezatne upute OLS I

# **IZBORNO POVJERENSTVO REPUBLIKE HRVATSKE**

**1736**

Na osnovi članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine" broj 90/92, 69/95, 59/96 i 63/96), Izborno povjerenstvo
Republike Hrvatske propisuje

## **OBVEZATNE UPUTE OLS-I**

Pripreme i provođenje izbora za članove Općinskog vijeća Općine Cviljane,
Općine Jelenje, Općine Viškovo, Vinodolske općine, Općine Tučepi, Općine
Gradac, Općine Nerežišća, Općine Lanišće i Općine Lastovo, te članove Gradskog
vijeća Grada Visa, Grada Makarske, Grada Orahovice i Grada Pregrade, te
članove Županijske skupštine Primorsko-Goranske županije, na izborima dana
30. studenog 1997. godine vršit će se primjenom Obvezatnih uputa Izbornog
povjerenstva Republike Hrvatske i to:

1. Obvezatne upute OLS-I o obrascima za provođenje izbora za članove
predstavničkih tijela jedinica lokalne samouprave, odnosno jedinica lokalne
uprave i samouprave ("NN" 16/97 i 19/97).

2. Obvezatne upute OLS-III o obrascima za provođenje izbora za članove
predstavničkih tijela jedinica lokalne samouprave, odnosno jedinica lokalne
uprave i samouprave ("NN" 17/97 i 25/97).

3. Obvezatne upute OLS-IV o promatračima i načinu promatranja rada tijela
za provođenje izbora za članove predstavničkih tijela jedinica lokalne
samouprave, odnosno jedinica lokalne uprave i samouprave ("NN" br. 19/97).

4. Obvezatne upute OLS-V o korištenju stručnih naziva i akademskih stupnjeva
kandidata ("NN" br. 21/97).

5. Obvezatne upute OLS-VI o odustanku od kandidature za izbor članova
predstavničkih tijela jedinica lokalne samouprave, odnosno jedinica lokalne
uprave i samouprave ("NN" br. 21/97).

6. Obvezatne upute OLS-VII o načinu glasovanja nepismenih osoba, osoba
s tjelesnom manom, te osoba koje se nalaze u bolnici, invalidnih, bolesnih
i nepokretnih osoba ("NN" br. 21/97).

7. Obvezatne upute OLS-VIII o načinu rada biračkog odbora za provođenje
izbora za članove predstavničkih tijela jedinica lokalne samouprave, odnosno
jedinica lokalne uprave i samouprave ("NN" br. 21/97).

8. Ove obvezatne upute stupaju na snagu danom objave u "Narodnim novinama".

Klasa: 013-01/97-01/01
Ubroj: 599-01/97/1
Zagreb, 30. listopada 1997.

Predsjednik
**Ivan Mrkonjić**, v. r.

Uputa, NN 116/1997-1736
## Uredba o osnovici za ostvarivanje prava po osnovi socijalne skrbi

### NN 117/1997 (4.11.1997.), Uredba o osnovici za ostvarivanje prava po osnovi socijalne skrbi

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 104/97), Vlada Republike Hrvatske
je na sjednici održanoj 30. listopada 1997. godine, donijela

## **UREDBU**

### **O OSNOVICI ZA OSTVARIVANJE PRAVA PO OSNOVI SOCIJALNE SKRBI**

Članak 1.

Osnovicu za ostvarivanje prava na pomoć za uzdržavanje i druga prava
po osnovi socijalne skrbi utvrđuje se u neto iznosu od 350,00 kn mjesečno
od 1. studenoga 1997. godine do 31. prosinca 1997. godine, te se ne smatra
oporezivim dohotkom u smislu propisa o oporezivanju dohotka.

Članak 2.

Danom stupanja na snagu ove Uredbe prestaje važiti Uredba o osnovici
za ostvarivanje prava po osnovi socijalne skrbi ("Narodne novine", broj
8/97).

Članak 3.

Ova Uredba stupa na snagu danom objave u "Narodnim novinama", a primjenjuje
se od 1. studenoga 1997. godine.

Klasa: 550-01/97-01/02
Urbroj: 5030104-97-3
Zagreb, 30. listopada 1997.

Predsjednik
**mr. Zlatko Mateša,** v. r.

Uredba, NN 117/1997-1738
## Odluka o utvrđivanju interesa Republike Hrvatske za izgradnju Magistralnoga plinovoda DN 500 Zagreb-Karlovac

### NN 117/1997 (4.11.1997.), Odluka o utvrđivanju interesa Republike Hrvatske za izgradnju Magistralnoga plinovoda DN 500 Zagreb-Karlovac

# **VLADA REPUBLIKE HRVATSKE**

Na temelju članka 9. Zakona o izvlaštenju ("Narodne novine", br. 9/94
i 35/94), Vlada Republike Hrvatske je na sjednici održanoj 30. listopada
1997. godine, donijela

## **ODLUKU**

### **O UTVRĐIVANJU INTERESA REPUBLIKE HRVATSKE ZA IZGRADNJU MAGISTRALNOGA PLINOVODA DN 500 ZAGREB-KARLOVAC**

I.

Izgradnja Magistralnoga plinovoda DN 500 Zagreb - Karlovac, na području
Karlovačke županije, Zagrebačke županije i Grada Zagreba, u interesu je
Republike Hrvatske.

II.

Interes Republike Hrvatske iz točke I. ove Odluke utvrđuje se na temelju
Plana izvlaštenja koji sadrži Parcelacijski elaborat izrađen na temelju
uvjeta uređenja prostora klase: 350-05/90-02/58, urbroja: 531-04-90-9,
od 16. studenoga 1990. godine, izdanih od strane Ministarstva zaštite okoliša,
prostornog uređenja i graditeljstva, te grafičkih podloga izrađenih u mjerilu
1:25000, od 8. svibnja, 17. svibnja i 8. rujna 1995. godine.

III.

Ova Odluka stupa na snagu danom objave "Narodnim novinama".

Klasa: 943-03/97-01/07
Urbroj: 5030107-97-2
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 117/1997-1739
## Odluka o prijenosu nekretnina u vlasništvu Republike Hrvatske u vlasništvo Dubrovačke Biskupije

### NN 117/1997 (4.11.1997.), Odluka o prijenosu nekretnina u vlasništvu Republike Hrvatske u vlasništvo Dubrovačke Biskupije

# **VLADA REPUBLIKE HRVATSKE**

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 30. listopada 1997. godine, donijela

## **ODLUKU**

### **O PRIJENOSU NEKRETNINA U VLASNIŠTVU REPUBLIKE HRVATSKE U VLASNIŠTVO DUBROVAČKE BISKUPIJE**

I.

Prenose se u vlasništvo Dubrovačke Biskupije, u svrhu izgradnje pastoralnog
centra u Župi Dubrovačkoj, slijedeće nekretnine u k.o. Brašina na kojima
je nositelj prava vlasništva Republika Hrvatska:

a) Nekretnine upisane u z.k. ul. 528

- k.č. br. 976, površine 2849 m˛

- k.č. br. 977, površine 3809 m˛

b) Nekretnina upisana u z.k. ul. 437

- k.č. br. 973/3, površine 775 m˛

c) Nekretnine upisane u z.k. ul. 458

- k.č. br. 975/2, površine 960 m˛

- dio k.č. br. 975/1, površine 2442 m˛

- dio k.č. br. 978/2, površine 1483 m˛

- dio k.č. br. 978/1, površine 1529 m˛

d) Nekretnina upisana u z.k. ul. 53

- k.č. br. 1503/3, površine 344 m˛.

II.

Utvrđuje se da nekretnine iz točke I. ove Odluke, sukladno parcelacionom
elaboratu Ureda za katastar Dubrovnik, od 26. ožujka 1997. i potvrdi Ureda
za prostorno uređenje, stambeno-komunalne poslove, graditeljstvo i zaštitu
okoliša, Dubrovačko-neretvanske županije od 27. ožujka 1997. o usklađenosti
parcelacionog elaborata sa lokacijskom dozvolom klase: UP/I-350-05/94-01/176,
urbroja: 2117-05/2-97-3, od 23. siječnja 1997. godine, ulaze u sastav novoformiranih
građevinskih parcela oznake: k.č. br. 976, 977, 973/3 i 1503/3, k.o. Brašina,
sveukupne površine 14191 m˛ (prema novoj izmjeri k.č. br. 853, k.o. Brašina,
površine 14191 m˛), na kojima je predviđena izgradnja pastoralnog centra.

III.

Ovlašćuje se ministar pravosuđa da, u ime Republike Hrvatske, sklopi
s Dubrovačkom Biskupijom Ugovor o darovanju nekretnina iz točke I. i II.
ove Odluke.

IV.

Ova Odluka stupa na snagu danom donošenja i objavit će se u "Narodnim
novinama."

Klasa: 945-02/95-01/01
Urbroj: 5030107-97-1
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 117/1997-1740
## Odluka o određivanju granice pomorskog dobra na dijelu k.o. Plat

### NN 117/1997 (4.11.1997.), Odluka o određivanju granice pomorskog dobra na dijelu k.o. Plat

# **VLADA REPUBLIKE HRVATSKE**

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
30. listopada 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. PLAT**

I.

Ovom Odlukom određuje se granica pomorskog dobra na dijelu k.o. Plat.

II.

Granica pomorskog dobra ide od točke A koje su koordinate Y 6519111,50
X 4717845,00 na nasipu jugozapadno od kč. br. 1039/1, sjeverozapadnim rubom
kč. br. 1039/1, južnim rubom kč. br. 1167/2, preko kč. br. 1167/3 do spoja
kč. br. 976 i 977, jugoistočnim rubom kč. br. 976 do točke B na kraju nasipa,
koje su koordinate Y 6519110,20 X 4717850,90, sve kako je nacrtano i označeno
na snimci stvarnog stanja u mjerilu 1:1000 uz kopiju katastarskog plana
br. lista 2., k.o. Plat.

III.

Grafički prilozi iz točke II. ove Odluke, sastavni su dio Odluke i ne
objavljuju se u "Narodnim novinama".

IV.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 943-01/97-01/02
Urbroj: 5030116-97-12
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 117/1997-1741
## Odluka o određivanju granice pomorskog dobra na dijelu k.o. Dubrovnik

### NN 117/1997 (4.11.1997.), Odluka o određivanju granice pomorskog dobra na dijelu k.o. Dubrovnik

# **VLADA REPUBLIKE HRVATSKE**

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
30. listopada 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. DUBROVNIK**

I.

Ovom Odlukom određuje se granica pomorskog dobra na dijelu k. o. Dubrovnik.

II.

Granica pomorskog dobra ide južnim i istočnim rubom kč. br. 1667/3,
sjevernim rubom kč. br. 1703/2, te sjevernim i istočnim rubom kč. br. 1721
k.o. Dubrovnik, sve kako je nacrtano i označeno u grafičkom prilogu na
kopiji katastarskog plana broj lista 37. u mjerilu 1:1000.

III.

Grafički prilozi iz točke II. ove Odluke, sastavni su dio Odluke i ne
objavljuju se u "Narodnim novinama".

IV.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/97-01/02
Urbroj: 5030116-97-10
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 117/1997-1742
## Rješenje o razrješenju dr. Svjetlana Berkovića položaja ravnatelja Diplomatske akademije u Ministarstvu vanjskih poslova

### NN 117/1997 (4.11.1997.), Rješenje o razrješenju dr. Svjetlana Berkovića položaja ravnatelja Diplomatske akademije u Ministarstvu vanjskih poslova

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 44.
stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 30. listopada 1997. godine
donijela

## **RJEŠENJE**

### **O RAZRJEŠENJU RAVNATELJA DIPLOMATSKE AKADEMIJE U MINISTARSTVU VANJSKIH POSLOVA**

Razrješjuje se dr. SVJETLAN BERKOVIĆ položaja ravnatelja Diplomatske
akademije u Ministarstvu vanjskih poslova s danom 24. listopada 1997.,
radi odlaska na novu dužnost.

Klasa: 080-02/97-02/70
Urbroj: 50304/2-97-01
Zagreb, 30. listopada 1997.

Predsjednik
**mr. Zlatko Mateša,** v. r.

Rješenje, NN 117/1997-1743
## Rješenje o imenovanju dr. Mladena Andrlića ravnateljem Diplomatske akademije u Ministarstvu vanjskih poslova

### NN 117/1997 (4.11.1997.), Rješenje o imenovanju dr. Mladena Andrlića ravnateljem Diplomatske akademije u Ministarstvu vanjskih poslova

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
44. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 30. listopada 1997. godine
donijela

## **RJEŠENJE**

### **O IMENOVANJU RAVNATELJA DIPLOMATSKE AKADEMIJE U MINISTARSTVU VANJSKIH POSLOVA**

Imenuje se dr. MLADEN ANDRLIĆ, ravnateljem Diplomatske akademije u Ministarstvu
vanjskih poslova s danom 25. listopada 1997.

Klasa: 080-02/97-05/57
Urbroj: 50304/2-97-01
Zagreb, 30. listopada 1997.

Predsjednik
**mr. Zlatko Mateša,** v. r.

Rješenje, NN 117/1997-1744
## Pravilnik o dopunama Pravilnika o vinu

### NN 117/1997 (4.11.1997.), Pravilnik o dopunama Pravilnika o vinu

# **MINISTARSTVO POLJOPRIVREDE I ŠUMARSTVA**

Na temelju članka 56. stavka 1. Zakona o vinu ("Narodne novine", br.
34/95) ministar poljoprivrede i šumarstva donosi

## **PRAVILNIK**

### **O DOPUNAMA PRAVILNIKA O VINU**

Članak 1.

U Pravilniku o vinu ("Narodne novine", br. 96/96. i 7/97) u članku 155.
dodaju se stavci 2. i 3. koji glase:

"2. Proizvođači su dužni označavanje svojih proizvoda iz ranijih berbi
usuglasiti s odredbama ovoga Pravilnika najkasnije do 31. prosinca 1997.
godine.

3. Pravne i fizičke osobe koje obavljaju promet vina i drugih proizvoda
od grožđa i vina, dužne su za proizvode koji se nalaze u prometu bez markica,
iste zatražiti od Zavoda i nalijepiti ih najkasnije do 31. prosinca 1997.
godine."

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 320-14/97-01/27
Urbroj: 525-01-97-1
Zagreb, 28. listopada 1997.

Ministar
**mr. Zlatko Dominiković, dipl. ing.,** v. r.

Pravilnik, NN 117/1997-1745
## Rješenje o odbijanju zahtjeva za odobrenje prospekta o izdavanju vrijednosnih papira javnom ponudom dioničkom društvu GRADITELJ, Slatina

### NN 117/1997 (4.11.1997.), Rješenje o odbijanju zahtjeva za odobrenje prospekta o izdavanju vrijednosnih papira javnom ponudom dioničkom društvu GRADITELJ, Slatina

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva GRADITELJ, Slatina,
Nikole Šubića Zrinjskog 26, za odobrenje prospekta o izdavanju druge emisije
dionica javnom ponudom, na sjednici održanoj dne 16. rujna 1997. godine
donijela je slijedeće

## **RJEŠENJE**

### **O ODBIJANJU ZAHTJEVA ZA ODOBRENJE PROSPEKTA O IZDAVANJU VRIJEDNOSNIH PAPIRA JAVNOM PONUDOM**

1. Dioničkom društvu GRADITELJ, Slatina, Nikole Šubića Zrinjskog 26,
odbija se zahtjev za odobrenje prospekta o izdavanju druge emisije dionica
javnom ponudom, ukupne vrijednosti 1.270.000,00 kuna, nominalne vrijednosti
400,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/97-01/141
Urbroj: 567-01/97-4
Zagreb, 22. listopada 1997.

Predsjednik Komisije
**Ivica Smiljan**, v. r.

Rješenje, NN 117/1997-1747
## Ispravak Zakona o stambenoj štednji i državnom poticanju stambene štednje

### NN 117/1997 (4.11.1997.), Ispravak Zakona o stambenoj štednji i državnom poticanju stambene štednje

# ZASTUPNIČKI DOM SABORA REPUBLIKE HRVATSKE

Nakon izvršenog uspoređivanja s izvornim tekstom utvrđena je pogreška
u Zakonu o stambenoj štednji i državnom poticanju stambene štednje objavljenom
u "Narodnim novinama", broj 109 od 20. listopada 1997. te se daje

## **ISPRAVAK**

### **ZAKONA O STAMBENOJ ŠTEDNJI I DRŽAVNOM POTICANJU STAMBENE ŠTEDNJE**

U članku 27. stavku 1. točki 3. umjesto riječi: "članka 15. stavka 3."
trebaju stajati riječi: "članka 16. stavka 3.".

Klasa: 370-01/97-01/04
Zagreb, 30. listopada 1997.

Tajnik
Zastupničkog doma
Sabora Republike Hrvatske
**Berislav Živković**, v. r.

Ostalo, NN 117/1997-1748
## Odluka o izmjenama Odluke o zaduženosti određenih poduzeća

### NN 118/1997 (5.11.1997.), Odluka o izmjenama Odluke o zaduženosti određenih poduzeća

# VLADA REPUBLIKE HRVATSKE

Na temelju članka 6. Zakona o prihvaćanju članstva Republike Hrvatske
u Međunarodnom monetarnom fondu i drugim međunarodnim financijskim organizacijama
na temelju sukcesije ("Narodne novine", broj 89/92) i članka 23. stavka
3. Zakona o Vladi Republike Hrvatske ("Narodne novine", br. 41/90, 8/91,
14/91, 53A/91, 9/92, 55/92 i 29/94), Vlada Republike Hrvatske je na sjednici
održanoj 30. listopada 1997. godine donijela

## **ODLUKU**

### **O IZMJENAMA ODLUKE O ZADUŽENOSTI ODREĐENIH PODUZEĆA**

I.

U Odluci o zaduženosti određenih poduzeća ("Narodne novine", broj 76/97),
u točki II. podtočki 24. koja glasi: "24. žPPK Valpovož, Valpovo 03034429
1.612,2", briše se.

Dosadašnje podtočke 25., 26., 27., 28., 29. i 30. postaju podtočke 24.,
25., 26., 27., 28. i 29.

II.

U točki III. podtočka 24. koja glasi: "24. žPPK Valpovož, Valpovo 1.000
1.500 2.000", briše se.

Dosadašnje podtočke 25., 26., 27., 28., 29. i 30. postaju podtočke 24.,
25., 26., 27., 28. i 29.

III.

Ova Odluka stupa na snagu danom objave u "Narodnim novinama".

Klasa: 305-01/97-01/03
Urbroj: 5030116-97-4
Zagreb, 30. listopada 1997.

Predsjednik
**mr. Zlatko Mateša,** v. r.

Odluka, NN 118/1997-1750
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Kraljevine Nizozemske - regije Bra

### NN 118/1997 (5.11.1997.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Kraljevine Nizozemske - regije Bra

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ KRALJEVINE NIZOZEMSKE - REGIJA BRABANT**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Kraljevine Nizozemske - regija Brabant.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Kraljevine Nizozemske
- regija Brabant.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Nizozemske ("Narodne novine" br. 28/97).

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/97-01/728
Urbroj: 525-01-97-1
Zagreb, 30. listopada 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 118/1997-1751
## Naredba o izmjeni Naredbe o vrsti i količini ribolovnih alata i opreme koja se smije upotrebljavati u gospodarskom ribolovu na moru

### NN 118/1997 (5.11.1997.), Naredba o izmjeni Naredbe o vrsti i količini ribolovnih alata i opreme koja se smije upotrebljavati u gospodarskom ribolovu na moru

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2. članka 49. stavka 1. točke 1. i 5. Zakona
o morskom ribarstvu ("Narodne novine", br. 46/97 - pročišćeni tekst) ministar
poljoprivrede i šumarstva donosi

## **NAREDBU**

### **O IZMJENI NAREDBE O VRSTI I KOLIČINI RIBOLOVNIH ALATA I OPREME KOJA SE SMIJE UPOTREBLJAVATI U GOSPODARSKOM RIBOLOVU NA MORU**

I

U Naredbi o vrsti i količini ribolovnih alata i opreme koja se smije
upotrebljavati u gospodarskom ribolovu na moru ("Narodne novine", br. 46/96
i 63/97) u točki II. u podtočki 8. podstavka pet mijenja se i glasi:

"- ukupno do 500 udica plutajućih parangala;"

II

Ova Naredba stupa na snagu osmoga dana od dana objave u "Narodnim novinama".

Klasa: 011-02/97-01/106
Urbroj: 525-01-96-2
Zagreb, 13. listopada 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 118/1997-1752
## Naredba o izmjeni i dopuni Naredbe o razvrstaju luka otvorenih za javni promet na području Istarske županije

### NN 118/1997 (5.11.1997.), Naredba o izmjeni i dopuni Naredbe o razvrstaju luka otvorenih za javni promet na području Istarske županije

# **MINISTARSTVO POMORSTVA, PROMETA I VEZA**

Temeljem članka 7. stavak 1. Zakona o morskim lukama ("Narodne novine",
br. 108/95), a u svezi s Odlukom o mjerilima za razvrstaj luka otvorenih
za javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O IZMJENI I DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ISTARSKE ŽUPANIJE**

I.

U točki I. Naredbe o razvrstaju luka otvorenih za javni promet na području
Istarske županije ("Narodne novine", br. 2/97) podtočka 2. mijenja se i
dopunjuje tako da glasi:

"2. Luke lokalnog značaja:

1) luka Savudrija

2) luka Zambratija

3) luka Lovrečica

4) luka Dajla

5) luka Karigador

6) luka Funtana

7) luka Vrsar

8) luka Peroj

9) luka Fažana

10) luka Banjole

11) luka Polje

12) luka Runke

13) luka Medulin

14) luka Kuje

15) luka Krnica

16) luka Trget

17) luka Tunarica

18) luka Sveta Marina

19) luka Rabac

20) Plomin Luka

II.

Ova naredba stupa na snagu danom objave u "Narodnim novinama".

Klasa: 011-01/97-01/106
Urbroj: 530-01-97-3/NCP
Zagreb, 20. listopada 1997.

Ministar
**mr. Željko Lužavec,** v. r.

Naredba, NN 118/1997-1753
## Rješenje o razrješenju i imenovanju člana Hrvatskog savjeta za sigurnost prometa na cestama

### NN 118/1997 (5.11.1997.), Rješenje o razrješenju i imenovanju člana Hrvatskog savjeta za sigurnost prometa na cestama

# MINISTARSTVO POMORSTVA, PROMETA I VEZA

Na temelju članka 300. stavak 3. Zakona o sigurnosti prometa na cestama
("Narodne novine", br. 59/96, pročišćeni tekst) i točke II Odluke o osnivanju
Hrvatskog savjeta za sigurnost prometa na cestama ("Narodne novine", br.
5/93), ministar pomorstva, prometa i veza donosi

## **RJEŠENJE**

### **O RAZRJEŠENJU I IMENOVANJU ČLANA HRVATSKOG SAVJETA ZA SIGURNOST PROMETA NA CESTAMA**

I

Razrješuje se gospodin dr. Ivan Legac člana Hrvatskog savjeta za sigurnost
prometa na cestama.

II

Za člana Hrvatskog savjeta za sigurnost prometa na cestama imenuje se
gospodin Željko Vivoda, dipl. oec., pomoćnik ministra pomorstva, prometa
i veza.

III

Ovo rješenje objaviti u "Narodnim novinama".

Klasa: 080-01/97-01/43
Urbroj: 530-01-97-1
Zagreb, 23. listopada 1997.

Ministar
**mr. Željko Lužavec,** v. r.

Rješenje, NN 118/1997-1754
## Odluka o visini novčane naknade za nezaposlenu osobu

### NN 118/1997 (5.11.1997.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 479,20 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine", br. 108/97) s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od 1. rujna 1997. godine.

Klasa: 120-02/97-01/09
Urbroj: 524-03/1-97-12
Zagreb, 22. listopada 1997.

Ministar rada i socijalne skrbi
**Joso Škara,** v. r.
Potpredsjednik Vlade
i
ministar financija
**mr. Borislav Škegro,** v. r.

Odluka, NN 118/1997-1755
## Stopa rasta proizvođačkih cijena industrijskih proizvoda u listopadu 1997. godine

### NN 118/1997 (5.11.1997.), Stopa rasta proizvođačkih cijena industrijskih proizvoda u listopadu 1997. godine

# **DRŽAVNI ZAVOD ZA STATISTIKU**

## **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

### **STOPU RASTA**

#### **PROIZVOĐAČKIH CIJENA INDUSTRIJSKIH PROIZVODA U LISTOPADU 1997. GODINE**

Stopa rasta proizvođačkih cijena industrijskih proizvoda u listopadu
1997. godine u odnosu na rujan 1997. godine iznosi: **0,1.**

Klasa: 957-04/97-01/78
Urbroj: 555-05-04-97-78
Zagreb, 3. studenoga 1997.

Ravnatelj
**mr. sc. Ivan Rusan,** v. r.

Ostalo, NN 118/1997-1756
## Indeks cijena na malo u Republici Hrvatskoj u listopadu 1997. godine

### NN 118/1997 (5.11.1997.), Indeks cijena na malo u Republici Hrvatskoj u listopadu 1997. godine

# DRŽAVNI ZAVOD ZA STATISTIKU

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U LISTOPADU 1997. GODINE**

Indeks cijena na malo u Republici Hrvatskoj u listopadu 1997. godine
u odnosu na rujan 1997. godine iznosi **100,2.**

Klasa: 957-04/97-01/79
Urbroj: 555-05-04-97-79
Zagreb, 3. studenoga 1997.

Ravnatelj
**mr. sc. Ivan Rusan,** v. r.

Ostalo, NN 118/1997-1757
## Ispravak Pravilnika o usklađivanju mirovina i drugih novčanih primanja iz mirovinskog i invalidskog osiguranja

### NN 118/1997 (5.11.1997.), Ispravak Pravilnika o usklađivanju mirovina i drugih novčanih primanja iz mirovinskog i invalidskog osiguranja

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Nakon izvršenog uspoređivanja s izvornim tekstom utvrđena je tiskarska
pogreška u Pravilniku o usklađivanju mirovina i drugih novčanih primanja
iz mirovinskog i invalidskog osiguranja, objavljenom u "Narodnim novinama",
broj 66 od 30. lipnja 1997., te se daje

## **ISPRAVAK**

### **PRAVILNIKA O USKLAĐIVANJU MIROVINA I DRUGIH NOVČANIH PRIMANJA IZ MIROVINSKOG I INVALIDSKOG OSIGURANJA**

U članku 3. stavku 2. umjesto brojke "16" treba stajati brojka "6".

Klasa: 140-13/97-01/4441
Urbroj: 341-99-01/1-97
Zagreb, 30. listopada 1997.

Direktor
Republičkog fonda mirovinskog i
invalidskog osiguranja radnika Hrvatske
**mr. sc. Damir Zorić,** v. r.

Ostalo, NN 118/1997-1758
## Odluka o postavljenju dr. Svjetlana Berkovića izvanrednim i opunomoćenim veleposlanikom Republike Hrvatske u Državi Izraelu

### NN 119/1997 (7.11.1997.), Odluka o postavljenju dr. Svjetlana Berkovića izvanrednim i opunomoćenim veleposlanikom Republike Hrvatske u Državi Izraelu

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. SVJETLANA BERKOVIĆA za izvanrednog i opunomoćenog
veleposlanika Republike Hrvatske u Državi Izraelu, sa sjedištem u Tel Avivu.

Ova Odluka stupa na snagu danom donošenja.

Broj: 081-97-1733/1
Zagreb, 24. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 119/1997-1759
## Odluka o imenovanju Krešimira Alerića generalnim konzulom Republike Hrvatske u Australiji

### NN 119/1997 (7.11.1997.), Odluka o imenovanju Krešimira Alerića generalnim konzulom Republike Hrvatske u Australiji

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine" broj 48/96.), donosim

## **ODLUKU**

kojom se imenuje KREŠIMIR ALERIĆ za generalnog konzula Republike Hrvatske
u Australiji, sa sjedištem u Sydneyu s konzularnim područjem koje obuhvaća
New South Wales, Queensland i Northern Territory.

Broj: 081-97-1750/1
Zagreb, 29. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 119/1997-1760
## Odluka o razrješenju mr. Marijana Kombola dužnosti izvanrednog i opunomoćenog veleposlanika Republike Hrvatske u Islamskoj Republici Pakistanu

### NN 119/1997 (7.11.1997.), Odluka o razrješenju mr. Marijana Kombola dužnosti izvanrednog i opunomoćenog veleposlanika Republike Hrvatske u Islamskoj Republici Pakistanu

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U ISLAMSKOJ REPUBLICI PAKISTANU**

mr. MARIJAN KOMBOL razrješuje se dužnosti izvanrednog i opunomoćenog
veleposlanika Republike Hrvatske u Islamskoj Republici Pakistanu, sa sjedištem
u Islamabadu, radi odlaska na novu dužnost.

Ova Odluka stupa na snagu 1. siječnja 1998.

Broj: 081-97-1738/1
Zagreb, 24. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 119/1997-1761
## Odluka o potvrđivanju izbora Anice Horvat za županicu Osječko-baranjske županije

### NN 119/1997 (7.11.1997.), Odluka o potvrđivanju izbora Anice Horvat za županicu Osječko-baranjske županije

# **PREDSJEDNIK REPUBLIKE HRVATSKE**

Na osnovi članka 32. stavak 3. Zakona o lokalnoj samoupravi i upravi
("Narodne novine" broj 90/92., 94/93 i 117/93.), donosim

## **ODLUKU**

kojom na prijedlog Vlade Republike Hrvatske, potvrđujem izbor ANICE
HORVAT za županicu Osječko-baranjske županije.

Broj: 081-97-1776/1
Zagreb, 31. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 119/1997-1762
## Odluka o potvrđivanju izbora Marka Barišina za podžupana Osječko- -baranjske županije

### NN 119/1997 (7.11.1997.), Odluka o potvrđivanju izbora Marka Barišina za podžupana Osječko- -baranjske županije

# PREDSJEDNIK REPUBLIKE HRVATSKE

Na osnovi članka 34. Zakona o lokalnoj samoupravi i upravi ("Narodne
novine" broj 9/92., 94/93 i 117/93.), donosim

## **ODLUKU**

kojom na prijedlog Vlade Republike Hrvatske, potvrđujem izbor MARKA
BARIŠINA za podžupana Osječko-baranjske županije.

Broj: 081-97-1777/1
Zagreb, 31. listopada 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 119/1997-1763
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

### NN 119/1997 (7.11.1997.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

# **VLADA REPUBLIKE HRVATSKE**

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 6. studenoga
1997. godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A. CARINSKE TARIFE**

I.

Visina svote carine po mjernoj jedinici pri uvozu poljoprivrednih proizvoda
iz ovih tarifnih oznaka iz Dodatka A Carinske tarife mijenja se i iznosi:

---

```
Tarifni                                                                         Svota carine

broj            Tarifna                 Naziv                   Mjerna          u kunama

Carinske         oznaka                                         jedinica        po mjernoj

tarife                                                                          jedinici

---

07. 02          0702.00         Rajčica, svježa

                                ili rashlađena                  kg              0.00

07. 09                          Ostalo povrće svježe ili

                                rashlađeno:

                0709.60         - paprika iz roda Capsicum

                                ili iz roda Pimenta:

                0709.609         ---ostala                      kg              0.00

```

---

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97 i 112/97),
za tarifne oznake navedene u ovoj Odluci.

III.

Ova Odluka stupa na snagu četvrtog dana od dana objave u "Narodnim novinama."

Klasa: 413-01/96-03/02
Urbroj: 5030116-97-28
Zagreb, 6. studenoga 1997.

Predsjednik
**mr. Zlatko Mateša,** v. r.

Odluka, NN 119/1997-1764
## Odluka o prestanku važenja Odluke o produljenju roka iz članka 4. stavka 2. Zakona o prodaji stanova na kojima postoji stanarsko pravo

### NN 119/1997 (7.11.1997.), Odluka o prestanku važenja Odluke o produljenju roka iz članka 4. stavka 2. Zakona o prodaji stanova na kojima postoji stanarsko pravo

# **VLADA REPUBLIKE HRVATSKE**

Na temelju članka 59. Zakona o prodaji stanova na kojima postoji stanarsko
pravo ("Narodne novine", br. 43/92 - pročišćeni tekst, 69/92, 25/93, 48/93,
2/94, 44/94, 58/95 i 11/96), Vlada Republike Hrvatske je na sjednici održanoj
6. studenoga 1997. godine donijela

## **ODLUKU**

### **O PRESTANKU VAŽENJA ODLUKE O PRODULJENJU ROKA IZ ČLANKA 4. STAVKA 2. ZAKONA O PRODAJI STANOVA NA KOJIMA POSTOJI STANARSKO PRAVO**

I.

Odluka o produljenju roka iz članka 4. stavka 2. Zakona o prodaji stanova
na kojima postoji stanarsko pravo ("Narodne novine", broj 111/96), prestaje
važiti.

II.

Ova Odluka stupa na snagu danom objave u "Narodnim novinama".

Klasa: 370-01/95-01/08
Urbroj: 5030102-97/19
Zagreb, 6. studenoga 1997.

Predsjednik
**mr. Zlatko Mateša,** v. r.

Odluka, NN 119/1997-1765
## Odluka o izmjeni Odluke o opsegu kontingenata za izvoz robe u 1997. godini

### NN 119/1997 (7.11.1997.), Odluka o izmjeni Odluke o opsegu kontingenata za izvoz robe u 1997. godini

# VLADA REPUBLIKE HRVATSKE

Na temelju članka 41. Zakona o trgovini ("Narodne novine", broj 11/96),
Vlada Republike Hrvatske je na sjednici održanoj 6. studenoga 1997. godine
donijela

## **ODLUKU**

### **O IZMJENI ODLUKE O OPSEGU KONTINGENATA ZA IZVOZ ROBE U 1997. GODINI**

I.

U Odluci o opsegu kontingenata za izvoz robe u 1997. godini ("Narodne
novine", broj 107/96) u točki I. u tarifnom broju 10.05 Kukuruz, riječi
"60.000 t" mijenjaju se i glase: "210.000 t".

II.

Ova Odluka stupa na snagu danom objave u "Narodnim novinama".

Klasa: 331-02/96-01/04
Urbroj: 5030116-97-2
Zagreb, 6. studenoga 1997.

Predsjednik
**mr. Zlatko Mateša,** v. r.

Odluka, NN 119/1997-1766
## Odluka o izmjeni i dopuni Odluke o zabrani uvoza šećera

### NN 119/1997 (7.11.1997.), Odluka o izmjeni i dopuni Odluke o zabrani uvoza šećera

# VLADA REPUBLIKE HRVATSKE

Na temelju članka 55. stavka 1. i članka 56. podstavka 2. Zakona o trgovini
("Narodne novine", broj 11/96), Vlada Republike Hrvatske je na sjednici
održanoj 6. studenoga 1997. godine donijela

## **ODLUKU**

### **O IZMJENI I DOPUNI ODLUKE O ZABRANI UVOZA ŠEĆERA**

I.

U Odluci o zabrani uvoza šećera ("Narodne novine", br. 19/97, 29/97
i 102/97) točka I.A mijenja se i glasi:

"I.A

Iznimno od točke I. ove Odluke šećer tarifne oznake 1701.991 u količini
od 2.000 tona može se uvoziti radi uporabe pri proizvodnji robe za izvoz.

Na uvoz šećera iz stavka 1. ove točke primjenjuju se propisi o uvozu
sirovina, reprodukcijskih i drugih materijala koji se rabe u proizvodnji
robe za izvoz donesenih temeljem članka 54. Carinskog zakona.

Šećer iz stavka 1. ove točke može se uvoziti do 31. prosinca 1997. godine."

II.

Iza točke I.A dodaje se nova točka I.B koja glasi:

"I.B

Šećer iz točke I.A ove Odluke može se uvoziti na temelju posebnog odobrenja
Ministarstva gospodarstva.

Odobrenje za uvoz šećera iz stavka 1. ove točke izdaje se na temelju
raspodjele koju obavlja Povjerenstvo sastavljeno od predstavnika Ministarstva
gospodarstva, Ministarstva poljoprivrede i šumarstva i Ministarstva financija
- Carinske uprave Republike Hrvatske."

III.

Ova Odluka stupa na snagu danom objave u "Narodnim novinama".

Klasa: 331-03/97-01/01
Urbroj: 5030116-97-11
Zagreb, 6. studenoga 1997.

Predsjednik
**mr. Zlatko Mateša,** v. r.

Odluka, NN 119/1997-1767
## Pravilnik o detektivskoj iskaznici

### NN 119/1997 (7.11.1997.), Pravilnik o detektivskoj iskaznici

# MINISTARSTVO UNUTARNJIH POSLOVA

Na temelju članka 82. stavka 1. podstavka 9. Zakona o zaštiti osoba
i imovine ("Narodne novine", broj 83/96.), ministar unutarnjih poslova
donosi

## **PRAVILNIK**

### **O DETEKTIVSKOJ ISKAZNICI**

Članak 1.

Detektivska iskaznica (u daljnjem tekstu: iskaznica) je pravokutnog
oblika izmjere 57 mm x 87 mm, izrađena na papiru plavoljubičaste boje,
težine 120 g/m˛, na kojem je vodenim znakom utisnut grb Republike Hrvatske
i slova "RH".

Stražnja strana predloška iskaznice sadrži: tekst ovlasti nositelja
iskaznice, datum izdavanja, mjesto za pečat i mjesto za potpis ovlaštene
osobe.

Predložak iskaznice s odgovarajućim sadržajem tiskan je uz ovaj Pravilnik
i njegov je sastavni dio.

Članak 2.

Predložak iskaznice zaštićuje se omotom od prozirne plastične mase.

Članak 3.

Iskaznica se nosi u kožnome povezu, žute boje, trostrukoga pregiba.
Izmjera svakoga pregiba je 70 mm x 100 mm.

Na unutarnjoj strani kožnoga poveza može biti utisnut logotip privatnog
detektiva ili detektivskog ureda.

Članak 4.

Zahtjev za izdavanje iskaznice podnosi se policijskoj upravi, nadležnoj
prema mjestu prebivališta podnositelja zahtjeva (u daljnjem tekstu: nadležno
tijelo).

Uz zahtjev iz stavka 1. ovoga članka prilaže se:

- preslika rješenja o izdavanju ovlasti za obavljanje detektivskih poslova,

- preslika akta o upisu obrta u registar,

- dokaz o uplaćenoj cijeni predloška iskaznice,

- dokaz o uplaćenoj upravnoj pristojbi,

- dvije slike izmjera 25 mm x 32 mm.

Članak 5.

Privatni detektiv smije koristiti iskaznicu samo u obavljanju detektivskih
poslova.

Članak 6.

Iskaznica se izdaje s rokom važenja od 10 godina.

Ako privatni detektiv promijeni prebivalište prije isteka roka iz stavka
1. ovoga članka, dužan je u roku 30 dana od dana podnijete prijave promjene
prebivališta vratiti iskaznicu tijelu unutarnjih poslova koje je iskaznicu
izdalo i nadležnom tijelu podnijeti zahtjev za zamjenu iskaznice.

Uz zahtjev iz stavka 2. ovoga članka prilažu se dokumenti iz članka
4. stavka 2. ovoga Pravilnika i potvrda o vraćenoj iskaznici.

Članak 7.

Dotrajalu i oštećenu iskaznicu privatni detektiv dužan je zamijeniti.

Članak 8.

Nadležno tijelo vodi upisnik o izdanim, oduzetim, nestalim, zamijenjenim
i vraćenim iskaznicama.

Upisnik se vodi ručno i na sustavu za elektronsku obradu podataka.

Upisnik iz stavka 1. ovoga članka sadrži:

- ime, prezime i JMBG osobe kojoj je iskaznica izdana;

- serijski broj iskaznice;

- nadnevak izdanja;

- odjeljak za napomene.

Članak 9.

U slučaju nestanka iskaznice privatni detektiv dužan je o tome bez odgode
izvijestiti nadležno tijelo.

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u "Narodnim novinama".

Članak 10.

Ovaj Pravilnik stupa na snagu danom objave u "Narodnim novinama".

Broj: 511-01-64-27156/1-97.
Zagreb, 29. listopada 1997.

Ministar
**Ivan Penić,** v. r.

![](dodatni/368009.gif)

Pravilnik, NN 119/1997-1769
## Rješenje o određivanju pravne osobe za tiskanje predloška zaštitarske i detektivske iskaznice i o utvrđivanju cijene predloška zaštitarske i detektivske iskaznice

### NN 119/1997 (7.11.1997.), Rješenje o određivanju pravne osobe za tiskanje predloška zaštitarske i detektivske iskaznice i o utvrđivanju cijene predloška zaštitarske i detektivske iskaznice

# MINISTARSTVO UNUTARNJIH POSLOVA

Na temelju članka 82. stavka 2. i stavka 5. točke 1. Zakona o zaštiti
osoba i imovine ("Narodne novine" broj 83/96.), ministar unutarnjih poslova
donosi

## **RJEŠENJE**

### **O ODREĐIVANJU PRAVNE OSOBE ZA TISKANJE PREDLOŠKA ZAŠTITARSKE I DETEKTIVSKE ISKAZNICE I O UTVRĐIVANJU CIJENE PREDLOŠKA ZAŠTITARSKE I DETEKTIVSKE ISKAZNICE**

I

Tiskanje predloška zaštitarske i detektivske iskaznice obavljat će Agencija
za komercijalnu djelatnost - Hrvatski tiskarski zavod, Zagreb, Savska c.
31.

II

Za izdanu zaštitarsku iskaznicu zaštitar plaća naknadu od 40,00 kuna,
a za izdanu detektivsku iskaznicu privatni detektiv plaća naknadu od 80,00
kn.

III

Sredstva od naknade za izdane zaštitarske i detektivske iskaznice knjižit
će se na poseban račun Ministarstva unutarnjih poslova i mogu se upotrijebiti
samo za nabavu predloška obrazaca zaštitarskih i detektivskih iskaznica,
te za podmirenje ostalih troškova u svezi s izdavanjem zaštitarskih i detektivskih
iskaznica.

IV

Ovo Rješenje stupa na snagu danom objave u "Narodnim novinama".

Broj: 511-01-64-25053/1-97
Zagreb, 29. listopada 1997.

Ministar **Ivan Penić,** v. r.

Rješenje, NN 119/1997-1770
## Ispravak Odluke o sanaciji određenih poduzeća

### NN 119/1997 (7.11.1997.), Ispravak Odluke o sanaciji određenih poduzeća

# MINISTARSTVO PROSVJETE I ŠPORTA

Nakon izvršenog uspoređivanja s izvornim tekstom utvrđena je pogreška
u Odluci o sanaciji određenih poduzeća objavljenoj u "Narodnim novinama"
broj 118 od 5. studenog 1995., te se daje

## **ISPRAVAK**

### **ODLUKE O SANACIJI ODREĐENIH PODUZEĆA**

U točki III. stavku 2. treba brisati riječi "Zagrebačke banke d.d."

Urbroj: 50501-97-895
Zagreb, 6. studenoga 1997.

Glavni i odgovorni
urednik "Narodnih novina"
**Marijan Prus,** v. r.

Ostalo, NN 119/1997-1773
## Ispravak Odluke Ustavnog suda Republike Hrvatske broj U-I-638/1996.

### NN 119/1997 (7.11.1997.), Ispravak Odluke Ustavnog suda Republike Hrvatske broj U-I-638/1996.

# USTAVNI SUD REPUBLIKE HRVATSKE

U "Narodnim novinama", broj 78/1997 objavljena je odluka Ustavnog
suda Republike Hrvatske broj U-I-638/1996 od 9. srpnja 1997. godine u kojoj
je ustanovljena pogreška pa se daje

## **ISPRAVAK**

### **ODLUKE USTAVNOG SUDA REPUBLIKE HRVATSKE BROJ U-I-638/1996.**

U obrazloženju 12. stavku 2. retku umjesto riječi "odredbe"
treba stajati "odluke".

Broj: Su-15/1997-81
Zagreb, 30. listopada 1997.

Glavni tajnik
**Josip Bedrač,** v. r.

Ostalo, NN 119/1997-1774
## Ispravak Odluke Ustavnog suda Republike Hrvatske broj U-I-1037/1995., U-I-179/96., U-I-639/97., U-I-839/97., U-I-948/97.

### NN 119/1997 (7.11.1997.), Ispravak Odluke Ustavnog suda Republike Hrvatske broj U-I-1037/1995., U-I-179/96., U-I-639/97., U-I-839/97., U-I-948/97.

# USTAVNI SUD REPUBLIKE HRVATSKE

U "Narodnim novinama", broj 100/1997 objavljena je odluka Ustavnog suda
Republike Hrvatske broj U-I-1037/1995., U-I-179/96., U-I-639/97., U-I-839/97.,
U-I-948/97. od 25. rujna 1997. godine u kojoj je ustanovljena pogreška
pa se daje

## **ISPRAVAK**

### **ODLUKE USTAVNOG SUDA REPUBLIKE HRVATSKE BROJ U-I-1037/1995., U-I-179/96., U-I-639/97., U-I-839/97., U-I-948/97.**

U preambuli 11. retku umjesto ("Narodne novine," br. 74/95.) treba stajati
("Narodne novine, br. 73/95.")

Broj: Su-15/1997-85
Zagreb, 30. listopada 1997.

Glavni tajnik
**Josip Bedrač,** v. r.

Ostalo, NN 119/1997-1775
## Odluka o izvanrednom promaknuću pričuvnog časnika oružanih snaga Republike Hrvatske

### NN 120/1997 (10.11.1997.), Odluka o izvanrednom promaknuću pričuvnog časnika oružanih snaga Republike Hrvatske

# USTAVNI SUD REPUBLIKE HRVATSKE

U "Narodnim novinama", broj 100/1997 objavljena je odluka Ustavnog suda
Republike Hrvatske broj U-I-1037/1995., U-I-179/96., U-I-639/97., U-I-839/97.,
U-I-948/97. od 25. rujna 1997. godine u kojoj je ustanovljena pogreška
pa se daje

## **ISPRAVAK**

### **ODLUKE USTAVNOG SUDA REPUBLIKE HRVATSKE BROJ U-I-1037/1995., U-I-179/96., U-I-639/97., U-I-839/97., U-I-948/97.**

U preambuli 11. retku umjesto ("Narodne novine," br. 74/95.) treba stajati
("Narodne novine, br. 73/95.")

Broj: Su-15/1997-85
Zagreb, 30. listopada 1997.

Glavni tajnik
**Josip Bedrač,** v. r.

Ostalo, NN 120/1997-1775
## Odluka o ispravcima odluka o dodjeli odlikovanja

### NN 120/1997 (10.11.1997.), Odluka o ispravcima odluka o dodjeli odlikovanja

Na temelju članka 98. Ustava Republike Hrvatske i članka 2. stavka 1.
Zakona o odlikovanjima i priznanjima Republike Hrvatske ("Narodne novine",
broj 20/95.), a na prijedlog Državnog povjereništva za vojna odlikovanja,
donosim

## **ODLUKU**

### **O ISPRAVCIMA ODLUKA O DODJELI ODLIKOVANJA**

***I. Odluka o dodjeli Reda Nikole Šubića Zrinskog:***

1. u Odluci br. 01-012-97-61/1 od 24. travnja 1997. pod rednim br. 46.
umjesto

"Dario (Đurđicin) Matošević" treba stajati "Dario (Đurđičin) Matošević"

***II. Odluka o dodjeli Reda bana Jelačića:***

1. u Odluci br. 01-012-97-58/1 od 24. travnja 1997. pod rednim br. 3.
umjesto

"Ivo (Paskov) Đurović" treba stajati "Ivo (Paškov) Đurović"

2. u Odluci br. 01-012-97-58/1 od 24. travnja 1997. pod rednim br. 67.
umjesto

"Franjo (Ignoacev) Vučković" treba stajati "Franjo (Ignjacev) Vučković"

***III. Odluka o dodjeli Reda hrvatskog križa:***

1. u Odluci br. 01-012-97-57/1 od 24. travnja 1997. pod rednim br. 69.
umjesto

"Ante (Mato) Gavran" treba stajati "Ante (Matin) Gavran"

2. u Odluci br. 01-012-97-57/1 od 24. travnja 1997. pod rednim br. 113.
umjesto

"Josipo (Ivanov) Kolak" treba stajati "Josip (Ivanov) Kolak"

3. u Odluci br. 01-012-97-57/1 od 24. travnja 1997. pod rednim br. 183.
umjesto

"Ante (Alojzev) Radošević" treba stajati "Ante (Alojzov) Radošević"

***IV. Odluka o dodjeli Reda hrvatskog trolista:***

1. u Odluci br. 01-012-97-56/1 od 24. travnja 1997. pod rednim br. 7.
umjesto

"Zlatko (Stipov) Andrijanić" treba stajati "Zlatko (Stipin) Andrijanić"

2. u Odluci br. 01-012-97-56/1 od 24. travnja 1997. pod rednim br. 82.
umjesto

"Josip (Veroničin) Brlek" treba stajati "Josip (Veronikin) Brlek"

3. u Odluci br. 01-012-97-56/1 od 24. travnja 1997. pod rednim br. 287.
umjesto

"Davorka (Srećko) Krnčević" treba stajati "Davorka (Srećkova) Krnčević"

4. u Odluci br. 01-012-97-56/1 od 24. travnja 1997. pod rednim br. 354.
umjesto

"Brono (Dragutinov) Muk" treba stajati "Bruno (Dragutinov) Muk"

***V. Odluka o dodjeli Reda hrvatskog pletera:***

1. u Odluci br. 01-012-97-59/1 od 24. travnja 1997. pod rednim br. 24.
umjesto

"Neven (Narinov) Juričić" treba stajati "Neven (Marinov) Juričić"

2. u Odluci br. 01-012-97-59/1 od 24. travnja 1997. pod rednim br. 51.
umjesto

"Zvonko (Dominik) Pavlović" treba stajati "Zvonko (Dominikov) Pavlović"

Urbroj: 01-012-97-149/2
Zagreb, 9. rujna 1997.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA HRVATSKE
Vrhovnik
**dr. Franjo Tuđman,** v. r.

Odluka, NN 120/1997-1779